Rikunarita-ORG/Wikinium huggingface dataset:
# Bangbara

| Bangbara |
| --- |
|  |
| Bangbara Éropah (jalu *X. violacea*) keur nyeuseup sari kembang |
| Klasifikasi ilmiah |
| Karajaan: | Animalia |
| Filum: | Arthropoda |
| Kelas: | Insecta |
| Ordo: | Hymenoptera |
| Subordo: | Apocrita |
| Superfamili: | Apoidea |
| Kulawarga: | Apidae |
| Subfamili: | Xylocopinae |
| Tribus: | **Xylocopini** |
| Génus: | Xylocopa Latreille, 1802 |
| Spésiés |
|
Langkung ti 500 spésiés dina 31 subgenus
baca téks |

**Bangbara** (genus Xylocopa dina subfamili **Xylocopinae**) nyaéta nyiruan gedé, buluan awakna biasana hideung meles atawa wulung nu sumebar di sakuliah dunya. Aya kira 500 spésiés bangbara dina 31 subgenera. Dina basa Inggris, ieu gegeremet dingaranan *carpenter bee* ku sabab ampir kabéhanana ngaliang dina kai paéh, awi, atawa tihang (iwal subgenus *Proxylocopa* nu nyayang dina taneuh).

## Ciri

*X. tabaniformis* jalu keur nyeuseup néktar
Sababaraha spésiés bangbara hirup saliang jeung anak atawa dulurna sasama bikang. Najan ngaliangan kai, tapi bangbara teu ngabalukarkeun karuksakan anu parna ku sabab liangna déét. Bangbara kawilang penting pikeun penyerbukan sababaraha jenis tutuwuhan kembangan.

Di Indonésia, sahanteuna ya dua spésiés bangbara: *Xylocopa confusa* jeung *X. aerulea*.

## Paripolah

Bangbara bikang dina sayangna
Sacara umum, bangbara kaasup nu hirupna solitér, najan aya sababaraha spésiés nu nyayang babarengan atawa sayangna padeukeut. Mun aya sababaraha bikang sasayang, biasana sok aya babagi tugas: nu hiji ngajaga sayang, nu séjénna liar. Bangbara nyieun sayang ku cara ngaliang dina kai. Lawang asupna hiji, tapi ka jerona bisa nyagak. Bubuk kai urut ngaliang, lian ti dipiceun, ogé dipaké pikeun nyieun pinding *antar* sél. Liang dipaké sayang pikeun anak-anakna jeung pikeun neundeun néktar. Endogna kaitung badag dibandingkeun jeung bikangna, sarta minangka endog pangbadagna ti bangsa gegeremet.

Cara kawin bangbara aya dua rupa, nu bisa ditengetan ti conto jalu ti masing-masing spésiés. Jalu nu panonna badag kawinna ku cara néang bikangna atawa nunggu bikang nu ngaliwat. Nu hiji deui, hulu jaluna leutik, tapi dina mésosomana nyendul *kelenjar* nu ngaluarkeun féromon. Ieu zat kimia nu sumebar dina hawa téh bakal ngirut bikangna sangkan ngadeukeutan.

* Bangbara Jepang
* *X. tabaniformis*
* Bangbara Éropah (*Xylocopa violacea*)
* Bangbara dina kai

## Tempo ogé

* Éngang
* Kamarang
* Nyiruan
* Papanting
* Teuweul
* Tiwuan

## Rujukan

## Tumbu kaluar

* United States *Xylocopa* Identification Guide
* List of Species
* Worldwide Species Map
* Close-up photos of a carpenter bee

|  |  |
| --- | --- |
|  | Artikel *ieu mangrupa taratas, perlu disampurnakeun. Upami sadérék uninga langkung paos perkawis ieu, dihaturan kanggo ngalengkepan.* |
# Néktar

Nektar kembang Camelia
**Néktar** atawa **sari kembang** Nyaéta *cairan* anu rasana amis kareueut tina di jero kembang mangsa keur mangkak ligar. Néktar mangrupa bahan pimadueun loba mibanda gula anu dipikaresep pisan ku rupa-rupa gegeremet, ieu néktar dihasilkeun ku kelenjar nektar anu perenahna di dasar mahkota kembang (*perianthium*). Daék teu daék ieu gegeremet ngarayap ka jero pikeun nyeuseup nektar, dina waktu anu sarua awakna pagiling fisik jeung *putik sari* (*anthera*) ogé *pistil* .

Néktar mangrupa sumber kadaharan pikeun gegeremet jeung manuk, dina tatanén nektar kacida penting tur loba mangpaatna. Lambaran mahkota anu katempo ku panon manusa ngan sakelir, sabenerna lamun di potrét ku *film* anu sénsitif kana cahaya UV bakal katempo mibanda gurat - gurat anu nuju ka dasar kembang ieu mangrupa cicirén ayana nektar di jero. Ieu jadi pituduh pikeun gegeremet ayana néktar, sababaraha kembang ogé dipikaresep ku lalay jeung manuk. Sabalikna ogé, kembang anu kermangkak ogé butuh bantuan pikeun lumangsungna *penyerbukan* *(polinasi abiotik)*.

## Rupa-rupa néktar

Néktar aya dua rupa: néktar *floral* jeung nektar ékstra *floral*. Néktar *floral* dihasilkeunana tina *kelenjar* néktar, sedangkeun néktar ékstra *floral* dihasilkan tina tutuwuhan salian ti kembang. Néktar ékstra floral dipikaresep ku sireum dina waktu sarua sireum-sireum ieu ogé ngakanan gegeremet anu ngaruksak éta tutuwuhan.

## Tutumbu ka luar

* Polinasi: Tipe Polinasi (2) Archived 2006-10-05 di Wayback Machine

## Dicutat tina

|  |  |
| --- | --- |
|  | Artikel *ieu mangrupa taratas, perlu disampurnakeun. Upami sadérék uninga langkung paos perkawis ieu, dihaturan kanggo ngalengkepan.* |
# Alkaloid

Wangun kimia éfédrin, hiji alkaloid fénétilamin
**Alkaloid** nyaéta sanyawa kimia alami nu ngandung atom nitrogén basa. Ieu ngaran dicokot tina kecap alkali nu nujul ka sakabéh basa anu ngandung nitrogén. Alkaloid dihasilkeun ku rupa-rupa organismeu, kaasup baktéri, fungi, tutuwuhan, jeung sasatoan salaku métabolit sékundér (alkaloid ti hiji organismeu bisa jadi racun pikeun séjén organismeu). Alkaloid ilaharna bisa dimurnikeun tina ékstrak kasar ku cara ékstraksi asam-basa. Aya sababaraha alkaloid anu boga pangaruh farmakologis, ku kituna sok dipaké pikeun natambaan kasakit, obat rékréasional, atawa pikeun ritual kaagamaan/éntéogénik. Pikeun conto nyaéta kokain pikeun anéstétik lokal jeung stimulan, kaféin jeung nikotin salaku stimulan, morfin salaku analgésik, atawa kuinin pikeun ubar antimalaria.

## Klasifikasi

Kaféin
Sacara umum, alkaloid digundukkeun dina tilu kategori utama dumasar asal-usul biogénikna. 'Alkaloid pituin' ditujukeun ka nu ngandung sahanteuna hiji atom nitrogén dina sistem cingcin anu diturunkeun tina asam amino (alkaloid turunan fénilalanin teu diasupkeun kana ieu kategori). Alkaloid nu diturunkeun tina fénilalanin dikategorikeun protoalkaloid. Anapon sésana, kayaning alkaloid stéroidal jeung purin, disebutna pseudoalkaloid.

## Pasipatan fisikokimia

Alkaloid anu 'hampang' (beurat molekulna leutik) nu tanpa donor beungkeut hidrogén kawas gugus hidroksi biasana cair dina hawa rohangan. Contona nyaéta nikotin, spartéin, koni'in, jeung fénétilamin.

Sipat basa alkaloid gumantung kana pasangan éléktron nganggur dina atom nitrogénna. Salaku basa organik, alkaloid bisa ngabentuk garam mun dihijikeun jeung asam mineral sarupaning asam hidroklorat jeung asam sulfat, atawa asam organik sarupaning asam tartarat atawa asam maléat. Garam nu dihasilkeun biasana leuwih gampang leyur dina cai batan bentuk basa bébasna.

## Baca ogé

* Amina
* Basa (kimia)
* Produk alam
* Métabolit sékundér

## Rujukan

## Tumbu kaluar

* Berkeley Organic Chemistry Lecture Archived 2009-05-11 di Wayback Machine on Alkaloids

|  |  |
| --- | --- |
|  | Artikel *ieu mangrupa taratas, perlu disampurnakeun. Upami sadérék uninga langkung paos perkawis ieu, dihaturan kanggo ngalengkepan.* |